cyanic-selkie/wikianc huggingface dataset:
Ռուֆուս Ուեյնրայթ
Վաղ տարիներ
Ուենրայթը ծնվել է Ռինբեկում, Նյու Յորք, ֆոլք երգիչներ Քեյթ ՄաքԳերիգլ և Լուդոն Ուենրայթի ընտանիքում Նրա ծնողները ամուսնալուծվել են, երբ նա երեք տարեկան էր։ Ողջ պատանեկությունը նա ապրել է Մոնրեալում, ունենալով կրկնակի՝ ամերիկյան և կանադական  քաղաքացիություն ։ Նա հաճախել է Նյու Յորքի Միլբրուկ դպրոցը (որը նրա "Միլբրուկ" երգի ոգեշնչման աղբյուրն է), և հետագայում սովորել է դաշնամուր Մոնրեալի ՄաքԳիլ դպրոցում։. Նա սկսել է դաշնամուր նվագել վեց տարեկանում, իսկ 13 տարեկանից համերգներով շրջագայել է ՄաքԳերիգլ քույրեր և ընտանիք ֆոլք խմբով, որի կազմում էին Րուֆուզը, նրա քույր Մարթան, մայրը և մորաքույր Աննան։ Նրա "I'm a-Runnin'" երգը, որը նա կատարեց Tommy Tricker and the Stamp Traveller ֆիլմում 14 տարեկանում, 1989 թվականի Ջինի մրցանակաբաշխության լավագույն օրիգինալ երգ նոմինացիային արժանացավ ։ 1990 թվականին նա ներկայացվել էր Ջունո մրցանակաբաշխության տարվա ամենախոստումնալից տղամարդ վոկալիստ նոմինացիային ։
Քաղաք Էմբեր: Փախուստ (ֆիլմ)
Ֆիլմի նկարահանում
Ֆիլմի սցենարը գրել է Քերոլայն Թոմփսոնը, որը նաև «Մկրատաձեռն Էդվարդը» և «Հարսնացուի դիակը» ֆիլմերի սցենարի հեղինակն է ։
Ֆիլմի նկարահանումները տեղի են ունեցել Բելֆաստում (Իռլանդիա), 2007 թվականին։ Քաղաքի մակետը կառուցվել է անգարում, որում կառուցվել է «Տիտանիկը» ։
Արտաքին հղումներ
Կատեգորիա:2008 ֆիլմեր Կատեգորիա:Ֆիլմ-հակաուտոպիա Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:20th Century Fox ֆիլմեր Կատեգորիա:Հետապոկալիպտիկ ֆիլմեր Կատեգորիա:Ամերիկյան վեպերի էկրանավորումներ Կատեգորիա:Անգլերեն ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան ֆիլմեր Կատեգորիա:Summit Entertainment ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:2000-ականների արկածային ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Ամերիկյան դրամա ֆիլմեր
Արնիս
Արնիս, գյուղ Արևմտյան Հայաստանում, Էրզրումի վիլայեթի Քղիի գավառակում ։ Գտնվում է Քղի քաղաքից 25 կմ հյուսիս-արևելք, Բինգյոլ գետի ձախ ափին, Հինդրիս անվանմամբ ձորահովտում։
Բնակչություն
XX դարի սկզբին ուներ 40 տուն հայ բնակիչ։
Տնտեսություն
Բնակչության հիմնական զբաղմունքը անասնապահությունն ու հողագործությունն էր։
Պատմամշակութային կառույցներ
Արնիսն ուներ Ս. Ամենափրկիչ անունով հայկական եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Նպատակային թերապիա
Նպատակային թերապիան թերապիա է, որը վերջնական է, այլ ոչ թե մեկ այլ թերապիայի անցումային փուլ ։ Տերմինը սովորաբար վերաբերում է փորոքային օժանդակող սարքերին կամ արյան շրջանառության կարգավորմանը, որպեսզի պահպանենք սիրտը, ոչ միայն մինչև սրտի փոխպատվաստումը, այլև հիվանդի կյանքի մնացած ժամանակահատվածի համար։ Այսպիսով, սա բուժման կուրս է ծանր սրտային անբավարարությամբ հիվանդների համար, ովքեր չեն գնալու սրտի փոխպատվաստման։ Փոխպատվաստման կամուրջային թերապիան բավական երկար ապրելու և առողջ մնալու միջոց է։
Սրտային անբավարարությունը արդյունաբերական երկրներում մահացության հիմնական պատճառն է։ Սրտի լուրջ խնդիրներ ունեցող որոշ մարդիկ իրավունք չունեն սրտի փոխպատվաստման մի շարք բժշկական պատճառներով։ Նպատակային թերապիան հնարավորություն է տալիս երկարացնել նրանց կյանքը և բարելավել նրանց կյանքի որակը ։
Բացի այդ, նպատակային թերապիան որոշ դեպքերում կարող է բուժել հիվանդությունը բացառելով սրտի փոխպատվաստումը ։
Ենթադրվում է, որ ԱՄՆ բնակչությունը, որը կարող է օգտվել Նպատակային թերապիայից, տարեկան կազմում է 50,000-ից մինչև 100,000 մարդ։
Ցուցումներ
Որպեսզի հիվանդին առաջարկվի LVAD թերապիա, նա պետք է ունենա վերջին փուլի սրտային անբավարարություն և կան փոխպատվաստման հակացուցումներ՝ տարիքի, լրացուցիչ առողջական խնդիրների կամ այլ բարդությունների պատճառով ։
Պատմություն
2000թ.-ին անցկացվել է մեխանիկական օժանդակության գնահատում սրտային անբավարարության բուժման համար (REMATCH): REMATCH-ը բազմակենտրոն հետազոտություն էր, որին աջակցում էր սրտի, թոքերի և արյան ազգային ինստիտուտը՝ հետազոտելու ձախ փորոքի օժանդակող սարքերի երկարաժամկետ կիրառումը այն հիվանդների մոտ, ովքեր ունեն սրտի վերջնական անբավարարություն, որոնք կարիք ունեն փոխպատվաստման, բայց նրանց հակացուցված է փոխպատվաստումը։ Ելնելով այս ուսումնասիրության արդյունքներից՝ ԱՄՆ սննդամթերքի և դեղերի վարչությունը (FDA) նախաշուկայական հաստատում է տվել Thoratec HeartMate XVE LVAD-ին՝ նպատակային թերապիայի համար օգտագործելու համար ։
Նախավիրահատական
LVAD-ների մեծ մասը տեղադրվում է պլանավորված վիրահատությունների ժամանակ և պահանջում է հիվանդի մանրակրկիտ նախապատրաստում վիրահատության համար, ներառյալ անեսթեզիոլոգի գնահատումը։ Սրտաբանը կորոնար խնամքի բաժանմունքում (CCU) պատրաստում է հիվանդին վիրահատության։ Որոշ հիվանդների անում են ինվազիվ մոնիտորինգ CCU-ում և տալիս են ինոտրոպներ, վազոպրեսորներ և IABP: Բացի այդ, պահանջվում են լաբորատոր արդյունքները և հիվանդի ֆիզիկական վիճակի գնահատումը ։
Վիրահատական
Փորոքային օժանդակող սարքերի իմպլանտացիայի համար պահանջվում է բաց սրտի վիրահատություն:Կրծոսկրի միջով կտրվածք է արվում՝ սրտին հասնելու համար։ Հիվանդի արյունը մակարդումից զերծ պահելու համար տալիս են հեպարին։ Արյունը ուղղում է դեպի սիրտ-թոքային սարք, որը մղում է արյունը և թթվածնով հագեցնում։ LVAD-ի համար գրպան է ձևավորվում որովայնի պատում։ Այնուհետև օգտագործվում է խողովակ՝ արյունը փորոքից դեպի LVAD փոխանցելու համար։ Մեկ այլ խողովակ օգտագործվում է պոմպը աորտային միացնելու համար։ Երբ պոմպը ադեկվատ է ազդում սրտի աշխատանքի վրա, հիվանդը հեռացվում է իրտ-թոքային սարքից, և կրծքավանդակը փակվում է։
Հետվիրահատական
REMATCH-ի փորձարկման ընթացքում մի քանի բարդություններ են արձանագրվել LVAD ստացած հիվանդների մոտ։ Նրանք նշել են հետվիրահատական ցավ LVAD-ի իմպլանտացիայից հետո։ Միջինում 400 օրվա ընթացքում սարքերի 30 տոկոսը խափանվել է, որը պահանջում էր ևս մեկ վիրահատություն, և գրեթե յուրաքանչյուր հիվանդ, ով կրկին վիրահատվել էր, ողջ չէր մնացել։
Կանխատեսում
REMATCH հետազոտությամբ սրտային անբավարարությամբ 129 հիվանդից 68 հիվանդ ստացել է LVAD, իսկ 61 հիվանդ՝ օպտիմալ բժշկական վարում։ LVAD ստացած հիվանդների շրջանում գրանցվել է մահվան ռիսկի 48 տոկոս նվազում՝ համեմատած բժշկական թերապիայի հետ։
Նախկինում LVAD ստացած հիվանդների մոտ անցանկալի դեպքերի հաճախականությունը 2,35 անգամ ավելի բարձր էր, քան դեղորայքային բուժում ստացած հիվանդների մոտ։ Լինում էին արյունահոսության և սարքի խափանման դեպքեր։ Այնուամենայնիվ, կյանքի որակը զգալիորեն բարելավվեց մեկ տարի անց։
Ծանոթագրություններ
Կատեգորիա:Սրտաբանություն
Մանկի (գյուղ, Լեբեդինի շրջան)
Մանկի (Маньки), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Մանկի գյուղում բնակվում էր 12 մարդ։
Արտաքին հղումներ
Կատեգորիա:Ուկրաինայի Սումիի մարզի Լեբեդինի շրջանի բնակավայրեր Կատեգորիա:Ուկրաինայի գյուղեր
Ռադյանսկոե (գյուղ, Իզյումի շրջան)
Ռադյանսկոե (Радянське), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Ռադյանսկոե գյուղում բնակվում էր 26 մարդ։ Բնակավայրը զբաղեցնում է 0,18 կմ² տարածք։ Բնակչության խտությունը կազմում էր 144,44 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Իզյումի շրջանի բնակավայրեր Կատեգորիա:Ուկրաինայի գյուղեր
Հասարակական կազմակերպություն
Հասարակական կազմակերպություն, իրավական կազմակերպություն, որը ստեղծված է անձանց կամ կազմակերպությունների կողմից առանց որևէ կառավարության մասնակցության։ Այս տեսակի կազմակերպությունները նաև կոչվում են լայն տարածում գտած Ոչ կառավարական կազմակերպություն եզրով և ավելի մեծ տարածում գտած ՀԿ հապավմամբ։
Հասարակական կազմակերպությունները ստեղծվում են այնպիսի հասարակական խնդիրների լուծման համար, որոնք միայանակ մարդու համար անհնարին կամ դժվար է լուծել։ Այդ նպատակով համընդհանուր շահեր ունեցող անձինք միավորվում են և ստեղծում կազմակերպությունը, որի նպատակը կարող է լինել նպաստել որոշակի հոգևոր, մշակութային, գիտական և այլ խնդիրների լուծմանը։ Գործունեության արդյունքում ստացված եկամուտը չի բաժանվում նրա անդամների միջև, այլ կարող է միայն ծախսվել կանոնադրական նպատակների իրագործման համար։
Հասարակական կազմակերպության անդամները ըստ դրա կանոնադրության վճարում են անդամավճար։
Հասարակական կազմակերպությունները, որպես կանոն, չունեն կայուն ֆինանսավորում։ Դրանց նախապես մշակած ծրագրերը հաստատվում և հետագայում ֆինանանսավորվում են պետությունների, միջազգային կազմակերպությունների և հիմնադրամների կողմից։ Ամբողջ աշխարհում հասարակական կազմակերպությունները ունեն տարբեր նպատակներ։ Նրանցից շատերը կրում են բարեգործական բնույթ, որոշները հանդիսանում են որևէ քաղաքական, կրոնական և այլ ուժերի ճակատներ։ Երկրորդ համաշխարհային պատերազմից ի վեր ՀԿ-ները համաշխարհային զարգացման մեջ կարևոր դերակատարում են ունեցել մասնավորապես մարդասիրական օգնություն ցուցաբերելու և աղքատությունը նվազեցնելու գործում։ Ամբողջ աշխարհում հասարակական կազմակերպությունների թիվը հասնում է 10 միլիոնի։ Հասարակական կազմակերպությունները տարբերվում են իրենց ուղղվածությամբ։ ՀԿ-ի ուղղվածությունը որոշվում է իր ունեցած գործառույթներով, որոնք կարող են վերաբերվել մարդու իրավունքներին, առողջության բարելավմանը և այլն։ Հասարակական կազմակերպություններն ըստ իրենց կատարած աշխատանքի շրջանակների լինում են տեղական, մարզային, ազգային կամ միջազգային։ Հասարակական կազմակերպությունների հիմնական ուժն իրենցից ներկայացնում են կամավորները։
Հեյնս շրջան (Ալյասկա)
Հեյնս շրջան (Haines Borough), ԱՄՆ Ալյասկա նահանգի 18 վարչական միավորներից մեկը։ Ընդհանուր տարածությունը 6.071 կմ² է, բնակչությունը՝ 2.392 մարդ (2009 թ. տվյալներով)։ Կազմավորվել է 1968 (Consolidated 2002) թ.։
Կատեգորիա:Ալյասկայի շրջաններ
Կարակալլայի բաղնիքներ
Կարակալլայի բաղնիքներ (Terme di Caracalla), երկրորդ ամենամեծ հասարակական բաղնիքները Հռոմում՝ կառուցված 212-217 թվականներին, Սեպտիմիոս Սևերոսի և Կարակալլայի կառավարման ընթացքում ։
Համարվում է, որ 6 տարի շարունակ ամեն օր պահանջվել է 2 հազար տոննա շինանյութ`բաղնիքների կառուցումն ավարտելու համար։ Ըստ արձանագրությունների` բաղնիքների կառուցման գաղափարը պատկանում է Սեպտիմիոս Սևերոսին, իսկ շինարարությունն ավարտվել է, կամ բաղնիքները սկսել են գործել Կարակալլայի ժամանակաշրջանում ։ Այսօր «Կարակալլայի բաղնիքները» զբոսաշրջային տեսարժանության վայր է։
Պատմություն
Բաղնիքները գործածվել են մինչև 6-րդ դարը, որից հետո համալիրը գրավվեց օստգոթերի կողմից Գոթական պատերազմի ժամանակ, երբ ավերվեցին ջրաբաշխական սարքավորումները ։ Բաղնիքներն անվճար էին և բաց էին հանրության համար։ Կառույցը տաքացվում էր ստորգետնյա հնոցով, ածխի և փայտի միջոցով, որն էլ տաքացնում էր ջրմուղը։ Վերջինս օգտագործվել է մինչև 19-րդ դար։ Ակվա Անտոնինիանա ջրմուղը, որը հանդիսանում է Ակվա Մարսիայի ճյուղը, կառուցվել է Կարակալլայի կողմից, որպեսզի սպասարկեր բաղնիքները։ 19-րդ դարում և 20-րդ դարի սկզբին բաղնիքների ձևավորումն օգտագործվել է մի քանի ժամանակից շինությունների ոգեշնչման համար, ինչպես օրինակ Լիվերպուլի Սբ. Ջորջի դահլիճը և Փենսիլվանիա կայարանը Նյու Յորք քաղաքում։ 1960 թվականի Ամառային օլիմպիական խաղերը նույնպես անցկացվել են այնտեղ։ Բաղնիքները միակ հնագիտական վայրերն էին, որոնք ավերվեցին Լ'Աքվիլա քաղաքի մերձակայքում տեղի ունեցած երկրաշարժի պատճառով ։ Բաղնիքներն ի սկզբանե զարդարված էին բարձրորակ արձաններով։ Հայտնի «Ֆարնեզյան ցուլ» և «Ֆարնեզյան Հերկուլես» քանդակները վերակառուցվելուց հետո գտնվում են Նեապոլի ազգային հնագիտական թանգարանում, մյուսները՝ տեղի Կապոդիմոնտեի թանգարանում։ Բազմաթիվ արձաններից մեկն էլ Ասկլեպիոսի վիթխարի 4 մետրանոց արձանն է։
Ինտերիեր
«Կարակալլայի բաղնիքներ» համալիրը ավելի շատ ժամանցային կենտրոն էր, քան պարզապես բաղնիքներ։ Այնտեղ կային նաև հանրային գրադարաններ։ Հռոմի մյուս գրադարանների նման, երկու առանձին և հավասարաչափ կառույցներ կային, մեկում հունարեն լեզվով գրականություն էր, մյուսում՝ լատիներեն։ Դրանք տեղակայված էին բաղնիքային համալիրի արևելյան և արևմտյան կողմերի պատշգամբներում։ Բաղնիքները բաղկացած էին կենտրոնական ցրտարանից, երկու ավազանով ջերմատնից և «տաք սենյակից»։ Կային նաև երկու կենտրոններ, որտեղ զբաղվում էին ըմբշամարտով և բռնցքամարտով։ Բաղնիքի շինության հյուսիսային ծայրում կար ավազան, որը տանիք չուներ, սակայն դրա վերևում բրոնզե հայելիներ էին, որոնք ուղղում էին արևի լույսը դեպի ավազան։ Ողջ կառույցը 6 մետր բարձրությամբ հարթակի վրա էր, որի տակ պահեստներն էին ու վառարանները ։ Համալիրի ողջ հյուսիսային պատը հատկացված էր խանութներին։ Կարակալլայի բաղնիքների համալիրը զբաղեցնում է համարյա 25 հա տարածք։ Բաղնիքների կառույցն ունի 228 մ երկարություն, 116 մ լայնություն և 38,5 մետր բարձրություն։ Դրանում տեղավորվում էին 1600 մարդ։ Համալիրի կենտրոնական մասը Հռոմեական օպերային թատրոնի ամառային համերգների տաղավարն է։ Այստեղ է տեղի ունեցել նաև «Երեք տենոր» հանրահայտ եռյակի համերգը 1990 թվականին։
1947-1951 թվականին Հռոմի Գրան Պրի ավտոմոբիլային մրցարշավը տեղի է ունեցել Կարակալլայի բաղնիքների տարածքում։
Բաղնիքների ավերակները դարձել են հանրաճանաչ զբոսաշրջային վայր։ Բաղնիքները բաց են հանրության համար։ Հասանելի չեն որոշակի տարածքներ` խճանկարային հատակների վնասումից խուսափելու նպատակով, թեև արդեն վնասն ակնհայտ է։ Նաև 22 լավ պահպանված սյուների մնացորդները գտնվել են Սանտա Մարիա ին Տրաստևերե եկեղեցում, որտեղ տարվել էին 12-րդ դարում։
Արտաքին հղումներ
Կատեգորիա:Հին Հռոմի ճարտարապետություն Կատեգորիա:Իտալիայի ազգային թանգարաններ
(3220) Մուրայամա
(3220) Մուրայամա (Murayama), աստերոիդ աստերոիդների հիմնական գոտում։ Հայտնաբերվել է 1951 թվականի նոյեմբերի 22-ին Մարգարիտա Լոժյեի կողմից Նիցայում ։
Միջին հեռավորությունը Արեգակից կազմում է 2,225426 ա. մ., առավելագույնը մոտենում է 1,8385 ա. մ. հեռավորության վրա և հեռանում 2,6124 ա. մ. ։ Արեգակի շուրջ մեկ ամբողջական պտույտ է կատարում 1212,6 երկրային օրվա ընթացքում, իր ուղեծրով շարժվելով միջինում 0,296882 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,61° անկյուն։
Արտաքին հղումներ
Կատեգորիա:1951 թվականին հայտնաբերված աստղագիտական մարմիններ Կատեգորիա:Մարգարիտա Լոժյեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վանքի-գյուղ (Հալեպի նահանգ)
Վանքի-գյուղ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Սաաբրուք
Սաաբրուք, գյուղ Կիլիկիայում, Քարամանի մարզի Նիղդեի գավառում Ջեբելբերեքեթի գավառակում, Հայոց ծոցի հյուսիսային մասում՝ Արագրի Թիլ կոչվող վայրում ։
Բուդիշչե (գյուղ, Երշիչսկի շրջան)
Բուդիշչե (Будище), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Երշիչսկի շրջանի բնակավայրեր
Մասյակովո
Մասյակովո (Масяково, Мөоөк), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 217 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կիգինսկի շրջանի բնակավայրեր
Ալտու Մեդիու Գուրգեայի գավառ
Ալտու Մեդիու Գուրգեայի գավառ (Microrregião do Alto Médio Gurguéia), գավառ Բրազիլիայի Պիաուի նահանգում։ Մտնում է Պիաուի նահանգի հարավարևմտյան մարզի մեջ։ Բնակչությունը կազմում է 82 756 մարդ՝ 2006 թվականի տվյալներով։ Զբաղեցնում է 27 608,959 կմ² տարածք։ Բնակչության խտությունը՝ 3,0 մարդ/կմ²։
Գավառի կազմ
Կատեգորիա:Բրազիլիայի գավառներ Կատեգորիա:Պիաուի նահանգի գավառներ
Խորհրդային կարգերի հաստատումը Հայաստանում
Խորհրդային կարգերի հաստատում Հայաստանում (Հայ-ռուսական պատերազմ, Հայաստանի խորհրդայնացում, Հայաստանի օկուպացիան Խորհրդային Ռուսաստանի կողմից), ռազմաքաղաքական գործընթաց, որի հետևանքով Հայաստանի Հանրապետության տարածքը գրավվում է ռուսական Կարմիր բանակի կողմից, ոչնչացվում է հայկական պետականությունը և Խորհրդային Միության կազմում հռչակվում Հայաստանում խորհրդային հանրապետություն։
Նախադրյալներ
1920 թվականի աշնանը Հայաստանի Հանրապետության վիճակը խիստ ծանրացավ։ Թուրք-հայկական պատերազմի հետևանքով երկրում առաջացավ սոցիալ-տնտեսական և քաղաքական ճգնաժամ։ Հատկապես ծանրացավ գաղթականների վիճակը։ Իսկ ընդհանրապես հանրապետության բնակչության վրա կախված էր սովի սպառնալիքը։
Նման ծանր պայմաններում հայ բոլշևիկները պայքար ծավալեցին Հայաստանը խորհրդայնացնելու համար։ Հայ բոլշևիկների գործունեության համար խթան հանդիսացան հատկապես 1920 թվականի սեպտեմբերին Բաքվում տեղի ունեցած Արևելքի ժողովուրդների համագումարը։ Էնվերի և հայատյաց այլ գործիչների ղեկավարությամբ ընթացող այս համագումարը բացահայտ հակահայկական դիրքորոշում ընդունեց, չնայած այն բանին, որ այդ համագումարին մասնակցում էին 157 հայեր։ Հայաստանի խորհրդայնացման քաղաքականությանը գործնական հողի վրա դրվեց 1920 թվականի սեպտեմբերին Բաքվում տեղի ունեցավ ՌԿԲԿ Կենտկոմի Կովկասյան բյուրոյի և Ադրբեջանի կոմկուսի քաղբյուրոյի համատեղ նիստ, Հայաստանի կոմկուսի կենտկոմի և նրա Արտասահմանյան բյուրոյի անդամների մասնակցույթամբ, ուր քննարկվեց Հայաստանի խորհրդայնացման հարցը։ Իսկ 1920 թվականի նոյեմբերի կեսերին հայ կոմկուսի կենտկոմի և նրա Արտասահմանյան բյուրոյի անդամներից ստեղծվում է Հայաստանի ռազմահեղափոխական կոմիտե, որի մեջ մտնում էին Սարգիս Կասյանը (նախագահ), Ասքանազ Մռավյանը, Սահակ Տեր-Գաբրիելյանը, Ալեքսանդր Բեկզադյանը, Ավիս Նուրիջանյանը և ուրշներ։ Շուտով Հայ հեղկոմը և Հայ կոմկուսի կենտկոմը փոխադրվում են Ղազախ և նախապատրաստական աշխատանքներ են սկսվում Հայաստանի խորհրդայնացման համար։
1920 թվականի նոյեմբերին Հայաստանի Հանրապետության վիճակը խիստ ծանրացավ, դա հարկադրեց Համո Օհանջանյանի գլխավորած կառավարության հրաժարականը։ Նոյեմբերի 24-ին Հայաստանի խորհրդարանը ստեղծում է նոր կառավարություն Սիմոն Վրացյանի գլխավորությամբ։ Զգալով պահի լրջությունը և հայ ժողովրդի գլխին կախված ֆիզիկական բնաջնջման վտանգը, Վրացյանի կառավարությունը փորձում է բարելավել հարաբերությունները Խորհրդային Ռուսաստանի հետ։ Սակայն նոյեմբերի 29-ին Խորհրդային Ռուսաստանի լիազոր ներկայացուցիչ Բորիս Լեգրանին արված առաջարկը չի ընդունվում։ Լեգրանը հայտարարում է, որ Խորհրդային Ռուսաստանի կառավարությունը Հայաստանի խորհրդայնացման կուրս է վերցրել։ Նույն օրը հայ հեղկոմը Ղազախից անցնում է Իջևան և այստեղ Հայաստանի ժողովրդին ուղղված դեկլարացիա հրատարակում, որով Հայաստանը հռչակվում է Խորհրդային Սոցիալիստական Հանրապետություն։ Իջևան են մտնում 11-րդ բանակի սրող զորամասեր։ Նոյեմբերի 20-ին Լեգրանը Հայաստանի Հանրապետության կառավարությունից վերջնագիր ձևով պահանջում է իշխանությունը հանձնել հայ բոլշևիկներին։ Եվ հայտնվելով թուրքական և ռուսական սվինների արանքում, Հայաստանի Հանրապետությունը հարկադրված է լինում տեղի տալ։ Նույն օրը նրա ներկայացուցիչներ Դրոն և Համբարձում Տերտերյանը բանակցություններ են սկսում Լեգրանի հետ։ Երկու օր տևած բանակցություններն ավարտվում են դեկտեմբերի 2-ին՝ Ռուսաստանը Հայաստանին պարտադրում կապիտուլյացիոն պայմանագիր։
Պայմանագրի կետերի համաձայն
1920 թվականի դեկտեմբերի 13-ին Վլադիմիր Լենինի որոշմամբ Խորհրդային Հայաստանին հատկացվում էր 3,000,000,000 ռուբլի ։
Իրադարձությունների գնահատում ու բնույթ
Խորհրդային հեղինակները նկարագրվող իրադարձությունները անվանում էին «Հայաստանի խորհրդայնացում» կամ «Հայաստանում խորհրդային կարգերի հաստատում»։ Հայ պատմաբան Ռաֆայել Համբարձումյանը անվանում է այդ ամենը «ներխուժում» ։
Հետևանքներ
Այսպիսով 1920 թվականի դեկտեմբերի սկզբին Խորհրդային Ռուսաստանը բռնազավթում է Հայաստանը, այն վերանվանում Հայաստանի խորհրդային սոցիալիստական հանրապետություն, և այնտեղ հաստատում դրածո վարչախումբ։ Դեկտեմբերի 4-ին Երևան են ժամանում հայ հեղկոմի անդամները, իսկ դեկտեմբերի 6-ին 11-րդ բանակի մի զորամաս։ Երևան հասնելուց հետո բոլշևիկները 11-րդ բանակի օգնությամբ սկսում են իրականացնել զանգվածային բռնագրավումներ, ձերբակալություններ։ Բռնազավթման առաջին ամիսներին բոլշևիկները սպանում են հարյուրավոր հայ սպաների, մտավորականների, Հայաստանի կառավարության անդամների, որոնք հրաժարվում են համագործակցել զավթիչների հետ։ 1921 թվականին բոլշևիկները հազարավոր հայ սպաների և մտավորականների աքսորում են Ադրբեջան և Ռյազան։ Հայաստանի խորհրդային 70-ամյա բռնազավթումն ավարտվում է 1991-ի սեպտեմբերի 21-ին. հայ ժողովուրդը անկախության հանրաքվեով դուրս է գալիս Խորհրդային Միությունից։
Ջեյմս Գեյկի
Ջեյմս Գեյկի (James Geikie, ), շոտլանդացի երկրաբան։ 1882 - 1914 թվականներին եղել է Էդինբուրգի համալսարանի երկրաբանության պրոֆեսոր ։
Խորհրդային կարգերի հաստատումը Հայաստանում
Ծանոթագրություններ
Կատեգորիա:Հայաստանի օկուպացիա Խորհրդային Ռուսաստանի կողմից Կատեգորիա:Հայ-ռուսական հարաբերություններ
Ջեյմս Գեյկի
Կենսագրություն
Ջեյմս Գեյկին ծնվել 1839 թվականի օգոստոսի 23-ին, Էդինբուրգ քաղաքում։ Երաժշտագետ Ջեյմս  Գեյկիի և Իզաբելլա Թոմի ընտանիքում։ Նրա ավագ եղբայրը եղել է Արչիբալդ Գեյկին։ Նրանց հայրը Էդինբուրգ քաղաքի Հյուսիսային կամրջի 35 հասցեում գործող կեղծամի և օծանելիքի վաճառքով է զբաղվել ։ Ջեյմս Գեյկին կրթություն է ստացել Էդինբուրգի Թագավորական ավագ դպրոցում։ Նախքան Էդինբուրգի համալսարանում սովորելը, աշակերտել է որպես տպիչ՝ Արչիբալդ Կոնստաբլիի ընկերությունում։
1861 թվականից Ջեյմս Գեյկին բնակվել է Էդինբուրգ քաղաքում։ 1882 թվականին նա տեղափոխվել է Լոնդոն՝ ավելի ուշ վերադարձել է Էդինբուրգ ։
Կարիերա
1862-1882 թվականներին Գեյկին աշխատել է Երկրաբանական ընկերությունում՝ փոխարինելով իր եղբորը՝ որպես Էդինբուրգի համալսարանի երկրաբանության և հանքագիտության պրոֆեսոր։ Իր հետազոտության համար  նա վերցրել էր սառցադաշտերի դերը Երկրի մակերևութային տարրերի ծագման մեջ թեման։ Այդ թեմայի վերաբերյալ նրա տեսակետները մարմնավորվել է 1874 թվականին լույս տեսած «Սառցե մեծ դարաշրջանը և դրա առնչությունը մարդու անցյալի հետ»  աշխատությունում։
1871 թվականին Ջեյմս Գեյկինը ընտրվել է Էդինբուրգի Թագավորական ընկերության անդամ և երկու անգամ 1892-1897 թվականներին, 1900-1905 թվականներին զբաղեցրել է փոխնախագահի պաշտոնը, իսկ 1913-1915 թվականներին՝ նախագահի։ 1875 թվականին նա  դարձել է  Լոնդոնի Թագավորական ընկերության անդամ ։ 1888 թվականից Գեյկին շոտլանդական աշխարհագրական ամսագրի պատվավոր խմբագիրն էր։ 1904 թվականից մինչև 1910 թվականը  նա ընտրվել է Շոտլանդական աշխարհագրական ընկերության նախագահ ։
Պարգևներ
1910 թվականին նա պարգևատրվել է Շոտլանդական թագավորական աշխարհագրական ընկերության ոսկե մեդալով ։
Մահ
Ջեյմս Գեյկին մահացել է 1915 թվականի մարտի 1-ին Էդինբուրգ քաղաքում և թաղվել է  քաղաքի Մորնինգսայդ գերեզմանատանը։
Արտաքին հղումներ
Կատեգորիա:Շոտլանդացի երկրաբաններ Կատեգորիա:Թագավորական շքանշանով պարգևատրվածներ Կատեգորիա:Էդինբուրգ քաղաքում ծնվածներ Կատեգորիա:Անգլիացի աշխարհագետներ Կատեգորիա:Գիտնականներ այբբենական կարգով Կատեգորիա:Անգլիացի բնագետներ
Լոբե Նդիայե
Լոբե Նդիայե (Lobé Ndiaye, ), սենեգալցի կին գրող, կառավարության մարդկային ռեսուրսների կառավարման վարչության աշխատակից, վավերագրական ֆիլմերի հեղինակ, ով 2019 թվականին արժանացել է Բենինի Դադա Գբեհանզին արքայի մեծ մրցանակի (grand prix littéraire Roi Dada Gbêhanzin) : Հեղինակել է մի շարք վեպեր (Sirènes de la nuit/Գիշերային սիրեններ (նոր հրատարակություն, 2019 թ.), Une perle en éclats/Փշրված մարգարիտը, 2017 թ., Guirlande de lumière sur Makéda./Լույսի շղթայահյուսք Մակեդայի վրա...): Գրել է նաև վիպակներ, պատմվածքներ, բանաստեղծություններ։ Ֆրանսիական ռադիոյի ու հեռուստատեսության միջազգային խորհրդի (Conseil international des radios et télévisions d'expression française)՝ CIRTEF-ի հետ համագործակցելով՝ ստեղծել է վավերագրական կարճամետրաժ բազմաթիվ կինոնկարներ։
Արտաքին հղումներ
Կատեգորիա:Աֆրիկացի գրողներ Կատեգորիա:Սենեգալցի կին գրողներ
Ռասսոխովատոե (գյուղ, Իզյումի շրջան)
Ռասսոխովատոե (Разсохувате), գյուղ Ուկրաինայի Խարկովի մարզի Իզյումի շրջանում։
Արտաքին հղումներ
Կատեգորիա:Ուկրաինայի Խարկովի մարզի Իզյումի շրջանի բնակավայրեր Կատեգորիա:Ուկրաինայի գյուղեր
Տափ (Հալեպի նահանգ)
Տափ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Արուբա
Արուբան կղզի է Կարիբյան ծովում։ Այն մտնում է Փոքր Անտիլյան կղզիների մեջ, Սոտավենտո կղզեխմբի ծայր արևմուտքում, 25 կմ հյուսիս-արևմուտք Վենեսուելային պատկանողդ Պարագուանա թերակղզուց, Կյուրասաո կղզուց անմիջապես արևմուտք։ Նախկինում եղել է Նիդերլանդական Անտիլյան կղզիների մասը, սակայն 1986 թ հունվարի 1-ից ճանաչվում է Նիդեռլանդների կազմի մեջ մտնող ինքնավար հանրապետություն՝ անջատված Անտիլյան կղզիներից։
Արուբան չի մտնում Եվրամիության կազմի մեջ՝ եվրոպական գերիշխանության ներքո գտնվող այլ տարածքների նմանությամբ ինչպես Գրենլանդիան, Ֆրանսիական Պոլինեզիան, Կայմանյան կղզիները։ Սակայն կան այլ տարածքներ Եվրոպայից դուրս, որ գտնվում են Եվրամիության անդամ երկրի գերիշխանության տակ, որ, այո, ինտեգրված անդամ են։ Չնայած դրան՝ Արուբայի բոլոր քաղաքացիներն ունեն հոլանդական անձնագիր, և վերջին հաշվով նրանք Եվրամիության այլ երկրների քաղաքացիների հետ համահավասար օգտվում են բոլոր իրավունքներից։
Աշխարհագրություն
Կղզին ընդհանուր առմամբ հարթ է և առանց գետերի։ Ունի սպիտակ ավազի լողափեր, արևմտյան և հարավային ափերում։ Կղզու խորքերում կան մի քանի բլուրներ, որոնցից առավել մեծ են Հոոյիբերգը և 188 մ բարձրություն ունեցող Յամանոտա լեռը, որը կղզու ամենաբարձր կետն է։ Օրանյեստադը՝ Արուբայի մայրաքաղաքը, գտնվում է Վենեսուելայից 25 կմ հյուսիս։ Տեղային կլիման ծովային, արևադարձային, կիսաչոր է, տարեկան շատ փոքր ջերմային տատանումներով։ Արուբան ցամաքային սահմաններ չունի, իսկ ծովային՝ միայն Վենեսուելայի հետ, որոնք նշված են 1978 թ Վենեսուելայի և Նիդեռլանդների միջև կնքված պայմանագրի համաձայն։
Կլիմա
Արուբայի կլիման չոր արևադարձային է։ Տարեկան օդի միջին ջերմաստիճանը +28 °C, իսկ օրվա միջին ջերմաստիճանը չի գերազանցում +4 °C: Տարեկան մթնոլորտային տեղումների քանակը կազմում է 432 մմ դրանց հիմնական մասը թափվում է հոկտեմբեր-նոյեմբեր ամիսներն։
Տնտեսություն
Արուբայի ՀՆԱ-ի 70%-ը ստացվում է տուրիզմից և դրա հետ կապված զբաղվածություններից, իսկ տուրիստների 75%-ը գալիս են ԱՄՆ-ից։ Նախկինում՝ երբ Արուբան չուներ ներկայիս ինքնավար կարգավիճակը, հիմնական զբաղվածությունը կազմում էր նավթի վերամշակումը, ինչը սակայն այժմ շատ փոքր ազդեցություն ունի տնտեսության վրա։ Տնտեսության վրա փոքր դեր ունեն գյուղատնտեսությունը և արդյունաբերությունը նույնպես։ Արուբական ֆլորինի փոխարժեքը ամերիկյան դոլարի 1.79։1 է։ Արուբայի հիմնական առևտրային գործընկերներն են՝ ԱՄՆ, Վենեսուելան, Նիդեռլանդները և Միացյալ Թագավորությունը։ Արժե նշել, որ չնայած իր փոքր տարածքին՝ Արուբան, համաձայն Սուրճի Համաշխարհային Կազմակերպության 2003 թ տվյալների, աշխարհում երկրորդ տեղն է գրավում սուրճի սպառմամբ՝ զիջելով միայն Ֆինլանդիային։
Կատեգորիա:Արուբա Կատեգորիա:Կղզի պետություններ Կատեգորիա:Կարիբյան ավազանի երկրներ Կատեգորիա:1986 հիմնադրված պետություններ և տարածքներ Կատեգորիա:Հոլանդախոս երկրներ և տարածքներ Կատեգորիա:Եվրոպական միության հատուկ տարածքներ
Սերգեյ Կրուգլով
Սերգեյ Նիկիֆորովիչ Կրուգլով (Сергей Никифорович Круглов, ), խորհրդային պետական գործիչ, ԽՍՀՄ ներքին գործերի ժողկոմ (1945-1956), ԽՍՀՄ Պետական ​​անվտանգության 2-րդ դասի կոմիսար (1943), գեներալ-գնդապետ (1945) , ՀամԿ(բ)Կ անդամ (1928), ԽՄԿԿ ԿԿ անդամ (1952—56), ԽՍՀՄ Գերագույն խորհրդի պատգամավոր (1946-58)։
Ներգրավված է եղել 1940-ականներին խորհրդային պետանվտանգության ուժերի կազմակերպած մի շարք բռնաճնշումների մեջ, որոնք իրականացրել է մարտական ընկեր Իվան Սերովի հետ։
Երկրորդ համաշխարհային պատերազմի տարիներին պատասխանատու է եղել Ղրիմի և Պոտսդամի վեհաժողովների անվտանգության ապահովման համար ։ Արժանացել է «Պատվո լեգեոնի» և Բրիտանական կայսրության պատվավոր ասպետի շքանշաններին։
Ծանոթագրություններ
Կատեգորիա:ԽՍՀՄ քաղաքական գործիչներ Կատեգորիա:Խորհրդային պետական գործիչներ Կատեգորիա:«Մարտական ծառայությունների համար» մեդալով պարգևատրվածներ
Առնոս
Առնոս, գյուղ Արևմտյան Հայաստանում, Էրզրումի վիլայեթի Սպերի գավառակում ։ Գտնվում էր Սպեր քաղաքից 33 կմ հարավ-արևմուտք, Առնոս առվակի ափին։
Աշխարհագրություն
Տարածքն անտառապատ էր։
Ծանոթագրություններ
Կատեգորիա:Արևմտյան Հայաստանի գյուղեր
Խաչատուր Վարդպարոնյան
Խաչատուր Անուշավանի Վարդպարոնյան, հայ նկարիչ, դիզայներ։ ՀԽՍՀ (1973), ԽՍՀՄ վաստակավոր նկարիչ (1978)։ Հայաստանի նկարիչների միության անդամ (1964)։
Կենսագրություն
Խաչատուր Վարդպարոնյանը ծնվել է Ալեքսանդրապոլում (այժմ՝ Գյումրի)։ 1940 թվականին ավարտել է Գյումրու նկարչական դպրոցը։ Մասնակցել է Երկրորդ համաշխարհային պատերազմին, Նովոռոսիյսկի գրավման օպերացիայի ժամանակ վիրավորվել է և տեղափոխվել հոսպիտալ, այնուհետև Սոչի։ Ապաքինվելուց հետո մասնակցել է Սմոլենսկի, Օրշայի, Վիտեբսկի, այնուհետև Լեհաստանի ազատագրման մարտերին։ Հոսպիտալում նկարել է ազատագրված քաղաքները, գյուղերի այրված և քանդված շենքերը։ Այդ շարքից է «Կանաչ դադար» կտավը։ 1946 թվականին ընդունվել է Երևանի գեղարվեստի ինստիտուտ։ 1949 թվականին երրորդ կուրսն ավարտելուց հետո «Հայֆիլմ» կինոստուդիայի կողմից գործուղվել է Մոսկվա՝ սովորելու կինոնկարիչների և մուլտիպլիկատորների եռամյա բարձրագույն դասընթացը։ Ավարտելուց հետո «Սոյուզմուլտֆիլմ» կինոստուդիայում մասնակցել է բազմաթիվ մուլտֆիլմերի ստեղծմանը, եղել է մուլտիպլիկատոր և բեմադրող-նկարիչ։ 1954 թվականից աշխատել է Մոսկվայի ձևավորման և գովազդային վարչության գեղարվեստական կոմբինատում, նախ՝ նկարիչ-ձևավորող, ապա՝ գլխավոր նկարիչ։ 1963 թվականին վերադարձել է Լենինական, նշանակվել քաղաքի գեղարվեստական ձևավորման և գովազդի ձեռնարկության ղեկավար։ 1964 թվականից եղել է Հայաստանի նկարիչների միության անդամ, Լենինականի նկարիչների միության նախագահը ։ 2000 թվականից դասավանդել է Երևանի գեղարվեստի պետական ակադեմիայի Գյումրիի մասնաճյուղում ։
Ծանոթագրություններ
Կատեգորիա:Հայ նկարիչներ Կատեգորիա:Հայաստանի նկարիչների միության անդամներ Կատեգորիա:ՀԽՍՀ վաստակավոր նկարիչներ Կատեգորիա:ԽՍՀՄ վաստակավոր նկարիչներ Կատեգորիա:Երկրորդ համաշխարհային պատերազմին մասնակցած հայեր
Լուգովոե (գյուղ, Իվանիչևի շրջան)
Լուգովոե (Лугове), գյուղ Ուկրաինայի Վոլինի մարզի Իվանիչևի շրջանում։ Հիմնադրվել է 1964 թվականին։
2001 թվականի տվյալներով Լուգովոե գյուղում բնակվում էր 240 մարդ։ Բնակավայրը զբաղեցնում է 5,7 կմ² տարածք։ Բնակչության խտությունը կազմում էր 42,11 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Իվանիչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1964 թվականին հիմնադրված բնակավայրեր
Վարպետ Զախարիուս
Վարպետ Զախարիուս («Վարպետ Զախարիուսը կամ ժամագործը, որը կորցրել էր հոգին») (Maître Zacharius ou l'horloger qui avait perdu son âme), ֆրանսիացի գրող Ժյուլ Վեռնի ֆանտաստիկ պատմվածքը։ Այն գրվել է 1854 թվականին։ Պատմվածքը մտնում է «Անսովոր ճանապարհորդություններ» շարքի մեջ։
Հրատարակություն
Պատմվածքը առաջին անգամ հրատարակվել է 1854 թ. ապրիլ-մայիս ամիսներին «Musée des familles» ամսագրում։ Այնուհետև այն վերահրատարակվել է Պիեռ Ժյուլ Էտցելի կողմից՝ 1874 թվականին, «Դոկտոր Օքսի փորձը» պատմվածքի հետ միևնույն հավաքածույում ։ Նկարազարդումները կատարվել են Թեոֆիլ Շուլերի կողմից։ Անգլերեն երկու թարգմանությունները՝ «Վարպետ Զախարիուս» ըստ Ջորջ Մեյկպիս Թաուլի և «Վարպետ Զախարիա» ըստ Էբբի Լ. Ալժիրի, հրատարակվել են 1874 թվականին ։
Սյուժե
Պատմությունը ծավալվում է XVII և XVIII դարերի սահմանագծում։ Ժնև քաղաքում, Հռենոս գետի կղզիներից մեկում, ապրում էր ժամագործ Վարպետ Զախարիուսը՝ իր դստեր, տասնութամյա Ժերանդայի, աշակերտ Օբեր Տյունի և պառավ սպասուհի Սխոլաստիկի հետ։ Զախարիուսին գնահատում էին Ֆրանսիայում և Գերմանիայում, քանի որ նրան էր պատկանում ժամացույցն աշխատեցնող մեխանիզմի հայտնագործությունը։ Սակայն վերջին ժամանակներս նրան անհանգստացնում էր մի անբացատրելի գաղտնիք։ Բոլոր ժամացույցները, որոնք նա պատրաստել էր, կանգ էին առնում՝ մեկը մյուսի ետևից և նա չէր կարողանում գտնել պատճառը և այդ ամենի հետևանքով նա ընկնում է հոգեկան ապրումների մեջ և ծանր հիվանդանում է։
Ժերանդան և Օբերը, որոնք ժամանակի ընթացքում սԻրահարվում են միմյանց, հոգ են տանում նրա նկատմամբ։ Հաջորդ առավոտ նա իրեն լավ է զգում և անցնում է աշխատանքի՝ Օբերի օգնությամբ։ Սակայն Սխոլաստիկի բերած հաջորդ չաշխատող ժամացույցը նրա մոտ նորից առողջական խնդիրներ են առաջացնում։ Ոչ դեղերը և ոչ էլ բժիշկները նրան օգնել չեն կարողանում։ Դստեր հոգատար մտահոգությունը որոշ չափով բարելավում են նրա ինքնազգացողությունը։ Դուստրը նրան զբոսանքների է տանում, իսկ Օբերը փորձում է վերականգնել ժամացույցները։
Զախարիուսը զբոսանքների ընթացքում հասկանում է, որ դուստրը պետք է դասավորի իր ապագան և ամենահարմար թեկնածուն Օբերն է։ Եվ ավելի ու ավելի հաճախ խոսակցություններ են բացվում նրանց նշանադրության մասին։ Սակայն այդ խոսակցությունների ընթացքում անընդհատ լսվում է մի ձայն, որը կրկնում է, որ Ժերանդան չի ամուսնանա Օբերի հետ։
Դա մի ծերուկի ձայն էր, որի տարիքը հնարավոր չէր գուշակել։ Նրա ձեռքերը շարժվում էին ժամացույցի սլաքների նման, սիրտը աշխատում էր ժամացույցի մեխանիզմի նման և նա երբեք հետ չէր շրջվում։ Նրան կարելի էր հանդիպել այնտեղ, որտեղ խոսակցություն էր գնում Զախարիուսի վերաբերյալ։ Իսկ Զաքարիուսի և Ժերանդայի զբոսանքների ժամանակ նա հայացքը չէր կտրում նրանցից։ Այդպիսի զբոսանքներից մեկի ժամանակ Զախարիուսը նրանում ճանաչում է ժամացույցին։
Զախարիուսին տանը դիմավորում է ծերունին և խոսակծություն բացում, ասելով, որ իրեն հանձնարարված է կարգավորել արևը, քանի որ այն միշտ չէ, որ համապատասխանում է ժամագործի ժամացույցներին։ Ծերունին առաջարկում է տալ ժամացույցների անհաջողության գաղտնիքը՝ Ժերանդայի հետ ամուսնանալու պայմանով։ Սակայն Զախարիուսը մերժում է և ծերունին անհետանում է։
Կանգ առած ժամացույցների հոսքը շարունակվում էր։ Զախարիուսը ստիպված է լինում վերադարձնել ժամացույցների համար վճարված գումարները և շուտով սնանկանում է։ Կիրակի օրը նրանք գնում են եկեղեցի՝ ժամերգության։ Ուղիղ կեսօրին պետք է մատուցվեր պատարագը։ Սակայն ժամացույցի սլաքը, հասնելով տասներկուսին, կանգ է առնում։ Զախարիուսին ուշագնաց տուն են տանում։ Հանկարծ նա հիշում է, որ Պիտոնաչիոյին վաճառված ժամացույցը դեռ հետ չեն բերել. ուրեմն նա դեռ աշխատում է։
Մի քանի օր հետո ժամագործը ոտքի է կանգնում։ Սակայն օրերից մի օր նա տուն չի վերադառնում։ Ժերանդան և Օբերը հասկանում են, որ նա մեկնել է Պիտոնաչիոյի մոտ՝ Լիդերվատի Անդերնատ ամրոցը։ Նրանք ուղևորվում են ժամագործի հետևից։
Ճանապարհին նրանք հանդիպում են ճգնավորի և որոշում են գիշերալ նրա մոտ։ Գիշերը դուռը բացվում է և ներս է մտնում Զախարիուսը։ Նրանք ճանապարհը շարունակում են միասին։
Շուտով հասնում են Անդերնատ ամրոցին, որն այդ ժամանակ վեր էր ածվել ավերակների։ Սրահում ժամագործը գտնում է ժամացույցը և այն պահին, երբ ցանկանում էր վերցնել այն, լսում է ժնևյան ծերունու ձայնը։ Դա Պիտոնաչիոն էր, որը նույն պահին անհետանում է։ Զախարիուսը հետապնդում է նրան։ Առավոտյան Ժերանդան, Օբերը և Սխոլաստիկը սկսում են փնտրել նրանց։
Զախարիուսին և Պիտոնաչիոյին նրանք գտնում են այն նույն սրահում՝ զրուցելիս։ Զախարիուսը Ժերանդային հայտնում է, որ այսուհետև նա Պիտոնաչիոյի կինն է լինելու։ Զախարիուսը հայտնում է, որ ժամացույցում գտնվում է նրա կյանքը և եթե Պիտոնաչիոն այն չլարի, ժամագործը կմահանա։ Ժերանդան համաձայնվում է և Պիտոնաչիոն Զախարիուսին է հանձնում ժամացույցի բանալին։ Զախարիուսը լարում է ժամացույցը։
Կեսգիշերին, աննկատելիորեն սրահ մտած ճգնավորը, ձեռքը մեկնում է դեպի ժամացույցը և այն պայթում է։ Պիտոնաչիոն հափշտակում է զսպանակը և անհետանում է։ Զախարիուսը անշունչ փռվում է հատակին։
Նրա դին թաղում են Անդերնատի ավերակներում։ Այնուհետև Ժերանդան և Օբերը վերադառնում են Ժնև և ապրում երկար տարիներ՝ աղոթելով Զախարիուսի հոգու փրկության համար։
Բովանդակություն
Պատմվածքը բաղկացած է հինգ գլուխներից ։
Ջունո շրջան (Ալյասկա)
Ջունո շրջան (Juneau), ԱՄՆ Ալյասկա նահանգի 18 վարչական միավորներից մեկը։ Ընդհանուր տարածությունը 7.034 կմ² է, բնակչությունը՝ 30.711 մարդ (2009 թ. տվյալներով)։ Կազմավորվել է 1970 թ.։
Կատեգորիա:Ալյասկայի շրջաններ
Juneau, Alaska
Էսպերանտոյի սիմվոլներ
Էսպերանտոյի վաղ օրերից ի վեր կանաչ գույնը օգտագործվել է որպես փոխադարձ ճանաչման սիմվոլ և այն կենտրոնական դեր է կատարում էսպերանտոյի բոլոր սիմվլոներում։
Կանաչ աստղը (verda stelo) առաջին անգամ առաջարկվել է որպես էսպերանտիստների միմյանց փոխադարձ ճանաչման սիմվոլ La Esperantisto (Էսպերանտիստը) թերթում 1892 թ. տպագրված հոդվածում։
Էսպերանտոյի դրոշը կազմված է կանաչ ֆոնի վրա վերին ձախ անկյունում տեղադրված սպիտակ քառակուսուց, որն իր հերթին պարունակում է կանաչ աստղ։ Կանաչ դաշտը խորհրդանշում է հույս, սպիտակը խորհրդանշում է խաղաղություն և չեզոքություն, և հնգաթև աստղը ներկայացնում է հինգ մայրցամաքները (ավանդական հաշվարկով)։ Դրոշը ստեղծվել է Բոլոնիայի Էսպերանտոյի Ակումբի կողմից իրենց օգտագործման համար, սակայն այնուհետև ընդունվել է համաշխարհային էսպերանտո շարժման համար 1905 թ. այդ քաղաքում անցկացվող առաջին Էսպերանտոյի Համընդհանուր Հանրագումարի որոշմամբ։
Համաշխարհային Էսպերանտոյի Ասոցիացիայի խորհրդի սահմանմամբ՝ դրոշը պետք է ունենա հետևյալ հարաբերակցությունները։ Դրոշի լայնության, բարձրության և սպիտակ քառակուսի կողմի երկարության հարաբերակցությունները պետք է լինել 3։2։1։ Սպիտակ քառակուսու կողմի երկարության հարաբերակցությունը աստղը արտագծող շրջանագծի սառավիղին պետք է լինի 10։3.5։
Որոշ էսպերանտիստներ ավանդական դրոշը համարում եմ չափից շատ ազգայնական բնույթի, և այս պատճառով շատ կազմակերպություններ չեն խրախուսում սրա օգտագործումը, և փոխարենը օգտագործում են հոբելյանական սիմվոլը (երկու իրար ուղղված կանաչ «E» տառեր սպիտակ դաշտի վրա)։ Այս սիմվոլը ստեղծվել է 1987 թ. մի բրազիլացի էսպերանտիստի կողմից՝ էսպերանտոյի ստեղծման հարյուրամյակը նշելու համար։ Մյուս կողմից, այս սիմվոլը ծաղրաբար անվանվել է melono (եմիշ) որոշ մարդկանց կողմից։
Երբեմն էսպերանտո ճանապարհորդները ցուցադրում են դրոշը, կրծքանշան են կրում սիմվլոներից մեկով կամ կանաչ երանգների հագուստներ են հագնում որպեսզի ճանաչելի լինեն այլ էսպերանտո խոսողների կողմից։
Մաստերսկիե (գյուղ, Պոչինկովսկի շրջան)
Մաստերսկիե (Мастерские), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 49 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Տեյիրմենպաշի
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Բուդիշչե (գյուղ, Շումյաչինսկի շրջան)
Բուդիշչե (Будище), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Ջեյմս Ստյուարտ Գեյկի
Ջեյմս Ստյուարտ Գեյկի (James Stuart Geikie, ), շոտլանդացի երգահան, ինչպես նաև կեղծամի և օծանելիքի արտադրող։ Երկու հայտնի երկրաբանների՝ Արչիբալդ Գեյկիի և Ջեյմս Գեյկիի հայրը։ Նա գրել է հայտնի «My Heather Hills» երգը ։ Էդինբուրգի Հյուսիսային կամուրջ 35 հասցեում  ունեցել է կեղծամի և օծանելիքի խանութ ։
Եժի Էյնհորն
Եժի (Յոսեֆ-Հիլ) Էյնհորն (Jerzy Einhorn, ), Լեհաստանում ծնված շվեդ գիտնական, բժիշկ, պրոֆեսոր (1967), բժշկագիտության դոկտոր (1958), քաղաքական գործիչ։
Կենսագրություն
Եժի Էյնհորնը ծնվել է Լեհաստանում, հրեական ընտանիքում։ Երկրորդ համաշխարհային պատերազմի տարիներին դարձել է Հոլոքոստի զոհ Գերմանիայի կողմից գրավված Լեհաստանում։ Առաջիններից մեկն էր, որ ուղարկվեց Վարշավյան գետտո, ապա՝ Չենստոհովյան գետո , որտեղ 1943 թվականի հունիսից մինչև 1945 թվականի հունվար ստիպված էր աշխատել HASAG-ի համակենտրոնացման ճամբարներում։
Պատերազմից հետո ստացել է միջնակարգ կրթություն, այնուհետև ընդունվել Լոձի համալսարանի բժշկական ֆակուլտետ։ 1946 թվականին մեկնել է Լեհաստանից՝ ուսումը Դանիայում շարունակելու նպատակով։ Լոձում հակասեմիտիստական ցույցերից հետո որոշել է չվերադառնալ Լեհաստան և ապաստան խնդրել Շվեդիայից։ Զբաղվել է ռադիոթերապիայով։
1958 թվականին ստացել է բժշկության դոկտորի աստիճան։ 1959 թվականից եղել է Կարոլինյան ինստիտուտի ճառագայթային թերապիայի դոցենտ, զբաղեցրել է Ստոկհոլմի հեղինակավոր Կարոլինյան ինստիտուտի քաղցկեղի հիվանդանոցի գլխավոր բժշկի պաշտոնը։ Մեծ ներդրում է ունեցել քաղցկեղի բուժման բնագավառում։
1975 թվականից եղել է Քաղցկեղային հիվանդությունների եվրոպական ֆեդերացիայի նախագահ, բժշկության բնագավառում ամենամյա Նոբելյան մրցանակների գնահատման, որոշումների կայացման ու դրանց հանձնման կոմիտեի անդամ (1984 թվականից) ։
Եղել է Հյուսիսային Ամերիկայի ճառագայթային ընկերության պատվավոր անդամ և ոսկե մեդալակիր, բազմաթիվ միջազգային ուռուցքաբանական կազմակերպությունների անդամ։ Հրապարակել է մի շարք գիտական աշխատություններ։ Իր կյանքի մասին երկու գրքերի հեղինակ է, որոնցում անդրադարձել է Հոլոքոստի մասին հիշողություններին (Utvald att leva, Bonniers (1996) և Det är människor det handlar om, Bonniers (1998)): Եղել է քաղաքական գործիչ, Շվեդիայի քրիստոնյա դեմոկրատներ կուսակցության անդամ։ Ողջ կյանքի ընթացքում կնոջ՝ Նինայի հետ ակտիվորեն մասնակցել են սիոնիստական դրամահավաքությանը։ 1991-1994 թվականներին եղել է Ռիքսդագի անդամ Քրիստոնեա-դեմոկրատական կուսակցությունից։ Եղել է Շվեդիայի ամենահայտնի հասարակական գործիչներից մեկը։
Արտաքին հղումներ
Կատեգորիա:Շվեդ հրեաներ Կատեգորիա:Շվեդիայի քաղաքական գործիչներ Կատեգորիա:Շվեդ բժիշկներ Կատեգորիա:Ռիքսդագի պատգամավորներ Կատեգորիա: Նացիստական համակենտրոնացման ճամբարներից փրկվածներ Կատեգորիա:Շվեդ գիտնականներ Կատեգորիա:Բժշկական գիտությունների դոկտորներ Կատեգորիա:Շվեդ պրոֆեսորներ
Աստերոիդների ցանկ (323001-323100)
Աստերոիդների ցանկ (322901-323000) * Աստերոիդների ցանկ * Աստերոիդների ցանկ (323101-323200)
(3221) Չանգշի
(3221) Չանգշի (Changshi), աստերոիդ աստերոիդների հիմնական գոտում։ Հայտնաբերվել է 1981 թվականի դեկտեմբերի 2-ին Մանուշակագույն լեռան աստղադիտարանի կողմից Նանկինում ։
Միջին հեռավորությունը Արեգակից կազմում է 2,203866 ա. մ., առավելագույնը մոտենում է 1,8642 ա. մ. հեռավորության վրա և հեռանում 2,5435 ա. մ. ։ Արեգակի շուրջ մեկ ամբողջական պտույտ է կատարում 1195,02 երկրային օրվա ընթացքում, իր ուղեծրով շարժվելով միջինում 0,301249 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,65° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալտու Մեդիու Կանինդեի գավառ
Ալտու Մեդիու Կանինդեի գավառ (Microrregião do Alto Médio Canindé), գավառ Բրազիլիայի Պիաուի նահանգում։ Մտնում է Պիաուի նահանգի հարավարևելյան մարզի մեջ։ Բնակչությունը կազմում է 252 970 մարդ՝ 2006 թվականի տվյալներով։ Զբաղեցնում է 31 239,813 կմ² տարածք։ Բնակչության խտությունը՝ 8,1 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Պիաուի նահանգի գավառներ
Ֆոնտանելլա (Իտալիա)
Ֆոնտանելլա (Fontanella), կոմունա Իտալիայում, Լոմբարդիա մարզի Բերգամոյի գավառում ։
Բնակչությունը ըստ 2008 թվականի տվյալների կազմում է 3899մարդ, խտությունը՝ 229 մարդ/կմ²։ Զբաղեցնում է 17 կմ² տարածք։ Փոստային ինդեքս՝ 24056։ Հեռախոսային կոդ՝ 0363։
Կոմունայի հովանավորն է Սան Կասիանոն։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Don't Wake Me Up
«Don't Wake Me Up», ամերիկացի R&B երգիչ Քրիս Բրաունի երգն է։ Այն թողարկվել է 2012 թվականի մայիսի 18-ին RCA Records լեյբլի կողմից, որպես նրա «Fortune» (2012) կոչվող հինգերորդ ստուդիական ալբոմի չորրորդ սինգլ։
Երգի հիմնականում ստացել է դրական արձագանքներ երաժշտական քննադատների կողմից և ունեցել է կոմերցիոն հաջողություններ։ Երգը ընդգրկվել է Ավստրալիայի, Ավստրիայի, Հունգարիայի, Իռլանդիայի, Ճապոնիայի, Նորվեգիայի և Մեծ Բրիտանիայի հիթ շքերթների տասնյակներում, ինչպես նաև ամերիկյան Billboard Hot 100-ի տասնյակում։ Երգի տեսահոլովակի, որի ռեժիսորն է Քոլին Թիլին, թողարկվել է 2012 թվականի հունիսի 11-ին։
Նախապատմություն և թողարկում
«Don't Wake Me Up» երգը գրվել է Ալեն Ուայթի, Ալե Բենասիի, Բրայան Քենեդիի, Քրիս Բրաունի, Ժան-Բատիստի, Բենի Բենասիի, Մայքլ Մակ Հենրիի, Նիք Մարշի, Պրիսցիլա Համիլթոնի, Ռայան Բուենդիայի և Վիլյամ Օրբիթի կողմից։ Այն ի սկզբանե նախատեսված է եղել ամերիկացի երգչուհի Մադոննայի «MDNA» ալբոմի համար, սակայն ժամանակի սղության պատճառով նա չի կարողացել ձայնագրել երգը և համահեղինակ Վիլյամ Օրբիթը այն տվել է Քրիս Բրաունին ։ Երբ 2012 թվականի հունվարին երգի ոչ պաշտոնական տարբերակը հայտնվել է համացանցում, մի շարք կայքեր սկսել են գրել, որ երգի պրոդյուսերն է ֆրանսիացի դիջեյ Դեյվիդ Գետտան։ Սակայն նա իր Ֆեյսբուքի և Թվիթթերի էջերում հերքել այդ լուրը , քանի որ երգի պրոդյուսերներն են Բենի Բենասին, Ալե Բենասին, Ժան-Բատիստը, Վիլյամ Օրբիթը և Բրայան Քենեդին։
2012 թվականի մայիսի 12-ին Քրիս Բրաունը իր Թվիթթերի էջում գրում է, որ «Don't Wake Me Up» երգը նա թողարկելու որպես «Fortune» ալբոմի հաջորդ սինգլ ։ Մայիսի 18-ին այն թողարկվում է որպես ալբոմի չորրորդ սինգլ ։
Քննադատների արձագանքներ
Երգը հիմնականում դրական արձագանքներ է ստացել երաժշտական քննադատների կողմից։ Բրիտանական Digital Spy կայքի լրագրող Լյուիս Քորները երգին տվել է 5/5 աստղ և այն անվանել է «այս ամառվա ամենամեծ հիթը» ։ Time ամսագրի լրագրող Մելիսա Լոքերը գրել է, որ «Don't Wake Me Up» և «Turn Up the Music» երգերը միակ հավանական հիթերն են «Fortune» ալբոմից ։ AOL Radio օնլայն ռադիոյի լրագրող Ֆիլ Կուկավինսկին գրել է, որ երգը «հանգստի և էներգետիկայի գեղեցիկ համադրում է», և շարունակելով իր հոդվածը նշել է, որ սա այն երգերից է, որը կատարյալ ձևով է միավորել այդ երկուսը ։ Idolator կայքի լրագրող Ռոբբի Դաուն գրել է, որ եթե ընթերցողները սիրում են Auto-Tune երգեր, ապա չեն հիասթափվի այս երգը լսելուց ։
Տեսահոլովակ
Երգի տեսաահոլովակը, որի ռեժիսորն է Քոլին Թիլին, նկարահանվել է 2012 թվականի մայիսի 14-ին ։ Հաջորդ օրը համացանցում հայտնվում են տեսահոլովակի նկարահանումների առաջին լուսանկարները, իսկ հունիսի 11-ին կայանում է տեսահոլովակի պրեմիերան ։ Տեսահոլովակի նկարահանումների ընթացքի տեսանյութը տեղադրվել է Քրիս Բրաունի VEVO էջում հունիսի 26-ին, 2012 ։
Սյուժե
Տեսահոլովակի սկզբում Քրիս Բրաունը կանգնած է անապատում, իսկ նրա ետևում մայրամուտ է։ Հաջորդ կադրում նա արթնանալով ննջանարանում նկատում է մի խորհրդավոր աղջկա, ով բացում է նրա կողքին գտնվող երեք դռներից մեկը։ Յուրաքանչյուր դռան վրա պատկերված են հիերոգլիֆներ։ Նա գնում է այդ աղջկա ետևից և նրանք հայտնվում է լաբիրինթոս այգում։ Այնուհետև Քրիսը կրկին վերադառնում է ննջարան, որտեղ աղջիկը բացում է երկրորդ դուռը, իսկ նա գնում է նրա ետևից։ Նրանք հայտնվում են ամպերի մեջ գտնվող մի քաղաքում, որտեղ ավելի ուշ նրան հարվածում է ջրի ալիքը և ետ է ուղարկում ննջարան։ Նա այնուհետև մտնում է երրորդ դռնով և հայտնվում է մի անապատում, որտեղ վարում է մեքենա։ Նա մեքենայով մրցակցության մեջ է մտնում աղջկա հետ, սակայն չնկատելով «ճանապարհը փակ է» զգուշացումը, հարվածում է դրան և ընկնում է ձորը։ Տեսահոլովակը, ապա ավարտվում է նրանով, որ նա և աղջիկը պառկած են անկողնում, իսկ նրանց գլխին միացված է էլեկտրոդ։
Certifications
!scope="col" colspan="3"|Սթրիմինգ
Արտաքին հղումներ
Կատեգորիա:2012 սինգլներ Կատեգորիա:Քրիս Բրաունի երգեր Կատեգորիա:2012 երգեր
Վիտա (Սիցիլիա)
Բնակչությունը կազմում է 2237 մարդ (2008 թվականի տվյալներով), բնակչության խտությունը կազմում է 252 մարդ/կմ²։ Զբաղեցնում է 9 կմ² մակերես տարածք։
Փոստային ինդեքսն է՝ 91010։ Հեռախոսային կոդը՝ 0924։
ժողովրդագրություն
Բնակչության աճը։
Մավլյուտովո (գյուղ, Կուշնարենկովսկի շրջան)
Մավլյուտովո (Мавлютово, Мәүлет), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 37 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուշնարենկովսկի շրջանի բնակավայրեր
Կտոր մը երկինք
«Կտոր մը երկինք», Վահան Թոթովենցի «Բաց կապույտ ծաղիկներ» պատմվածքի հիման վրա 1980 թվականին նկարահանված ֆիլմ։
Սյուժե
Մորաքրոջ և նրա արհեստավոր ամուսնու խնամքի տակ է մեծանում երկչոտ տղան՝ Թորիկը։ Ամեն ինչ խաղաղ ընթացքով կարող էր գնալ, բայց Թորիկը մեծանում և ամուսնանում է հասարակաց տան աղջկա հետ։ Քաղաքը չի կարող ներել նրան, սակայն երիտասարդը հանուն իր երջանկության վճռականություն և համարձակություն է ցուցաբերում։
Հղումներ
Կատեգորիա:1980 ֆիլմեր Կատեգորիա:Հենրիկ Մալյանի ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Մելոդրամաներ Կատեգորիա:Գրական ստեղծագործությունների էկրանավորումներ Կատեգորիա:Հայերեն ֆիլմեր Կատեգորիա:«Հայֆիլմ» ստուդիայի ֆիլմեր Կատեգորիա:Խորհրդային մելոդրամա ֆիլմեր Կատեգորիա:Խորհրդային դրամա ֆիլմեր
Ծիր Կաթինի առաջացումը (նկար, Տինտորետտո)
«Ծիր Կաթինի առաջացումը» (Origine della Via Lattea), իտալացի նկարիչ Տինտորետտոյի վրձնին պատկանող նկարներից։ Տինտորետտոն կտավը վրձնել է 1575 թվականին Սրբազան Հռոմեական կայսրության կայսր Ռուդոլֆ II-ի պատվերով։ Կայսրը նկարը պատվիրեց Պրահայի իր դղյակը զարդարելու նպատակով։ Ներկա դրությամբ նկարը պահպանվում և ցուցադրվում է լոնդոնյան Ազգային պատկերասրահում։